Lav et referat af nedenstående tekst:

Tekst:
Den 19. december blev Nordjyllands Politi oprettet på Twitter, og siden da har politiet været flittige til at anvende det sociale medie i håbet om at komme tættere på borgerne. - Mediet er helt nyt, så vi føler os frem, og vi høster mange nye erfaringer. Det, vi kan konstatere allerede nu, er, at vi kan bruge Twitter til flere forskellige ting - og derfor prøver vi nu også at tweete fra en patrulje, siger politiinspektør, Marianne Vestergaard-Lau i en pressemeddelelse. Derfor vil politiet nu forsøge at gøre sig yderligere erfaringer med Twitter, hvorfor de fra den 1. februar vil have en medarbejder med på bagsædet under udvalgte udrykninger. Her skal den pågældende medarbejder være klar på tasterne med sin smartphone og skrive små korte beskeder om patruljens oplevelser.

Referat:
Nordjyllands Politis patruljer vil være aktive på det sociale medie Twitter i weekenden, når ordensmagten rykker ud.